**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 04.09.2024 | nr | 2-24-9500 |

**Ettepanek**

Harju Maakohtu menetluses on tsiviilasi nr 2-24-9500, Roseni Restoran OÜ (likvideerimisel; registrikood 14238515) avaldus pankroti väljakuulutamiseks. 27.06.2024. a nimetas kohus võlgniku ajutiseks pankrotihalduriks vandeadvokaat Kristo Tederi. Ajutise halduri aruande kohaselt on ajutine haldur tuvastanud võlgnikul teadaolevaid kohustusi summas 390 717,18 eurot, vara võlgnikul puudub. Ajutise halduri hinnangul puuduvad võimalused võlgniku tegevuse jätkamiseks ja tervendamiseks. Võlgniku majandustegevus on lõppenud ja võlgnikul puudub vara, mille arvelt tegevust jätkata. Võlgniku osaniku otsusega on ettevõtte tegevus lõpetatud ja ettevõtte likvideerija on ise esitanud avalduse pankrotimenetluse algatamiseks ja võlgniku pankroti väljakuulutamiseks.

Kohus teatas 22.08.2024. a väljaandes Ametlikud Teadaanded võimalusest maksta pankrotimenetluse kulude katteks deposiidina 5 000 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 03. oktoobriks 2024. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-24-9500.

Lugupidamisega

/digitaalselt allkirjastatud/

Karin Sonntak

kohtunik